EkBass/fiwiki-20250220-pages-articles huggingface dataset:
Doina Melinte

Doina Melinte (o.s. Besliu, s. 27. joulukuuta 1956 Hudeşti) on romanialainen keskimatkojen juoksija ja olympiavoittaja. Melinte osallistui olympialaisiin ensimmäisen kerran Moskovassa 1980 mutta ei vielä selviytynyt 800 metrin juoksun välieriä pidemmälle. Vuonna 1981 hän alitti 800 metrillä kaksi minuuttia ja voitti mestaruuden Universiadeissa. Ateenan EM-kilpailuissa 1982 hän sijoittui 800 metrillä kuudenneksi ja 1 500 metrillä yhdeksänneksi. Helsingin MM-kilpailuissa 1983 hän sijoittui molemmilla matkoilla kuudenneksi. Los Angelesin 1984 olympialaisissa Melinte voitti kultaa 800 metrillä ja hopeaa 1 500 metrillä. Arvokisojen mitaliputki jatkui 1 500 metrin pronssilla sekä vuonna 1986 Stuttgartin EM-kilpailuissaSiukonen & Ahola, s. 160 että vuonna 1987 Rooman MM-kilpailuissaButler, s. 160. Vielä Splitin EM- kilpailuissa 1990 hän sijoittui 1 500 metrillä kuudenneksiSiukonen & Ahola, s. 207 ja Tokion MM-kilpailuissa 1991 neljänneksi. Sisäratojen MM-kilpailuissa Melinte voitti 1 500 metrillä kultaa vuosina 1987 ja 1989 ja sijoittui neljänneksi vuonna 1991. Sisäratojen EM-kilpailuissa hän saavutti vuosina 1982–1992 viisi kultaa, yhden hopean ja yhden pronssin.EAA, s. 156–164 Melinte juoksi sisäradoilla kolme maailmanennätystä. 13. helmikuuta 1988 maililla ajan 4.18,86 ja 9. helmikuuta 1990 maililla 4.17,14 ja samassa juoksussa väliaikana 1 500 metrillä ajan 4.00,27. Mailin ennätyksen rikkoi Genzebe Dibaba vuonna 2016 ja 1 500 metrin ennätyksen Regina Jacobs vuonna 2003. ==Lähteet== * * * * ===Viitteet=== Luokka:Romanialaiset keskimatkojen juoksijat Luokka:Romanialaiset olympiavoittajat Luokka:Vuonna 1956 syntyneet Luokka:Elävät henkilöt
Patriz Ilg

Patriz Ilg (s. 5. joulukuuta 1957 Aalen) on entinen länsisaksalainen estejuoksija. Hän voitti lajin ensimmäisen maailmanmestaruuden vuonna 1983. Patriz Ilg sijoittui vuonna 1975 nuorten Euroopan-mestaruuskilpailuissa hopealle sileällä 3 000 metrin matkalla. Vuonna 1978 hän kilpaili Prahan EM- kilpailuissa vastaavalla estematkalla ja saavutti hopeaa. Työ ja sairastelut häiritsivät hänen juoksu-uraansa seuraavat vuodet. Hän palasi arvokisoihin Ateenan EM-kilpailuissa 1982 voittaen estejuoksussa kultaa. Helsingin MM- kilpailuissa 1983 hän juoksi ajan 8.15,06 ja voitti lajin ensimmäisen maailmanmestaruudenHannus, s. 901. Stuttgartin EM-kilpailuissa 1986 hän saavutti pronssiaSiukonen & Ahola, s. 159 ja Rooman MM-kilpailuissa 1987 hän sijoittui 12:nneksiButler, s. 90. Sisäratojen EM-kilpailuissa 1982 Ilg voitti kultaa 3 000 metrin juoksussa.EAA, s. 131 ==Lähteet== * * * * ===Viitteet=== Luokka:Saksalaiset estejuoksijat Luokka:Vuonna 1957 syntyneet Luokka:Elävät henkilöt
Alberto Undiano Mallenco

Alberto Undiano Mallenco (s. 8. lokakuuta 1973 Pamplona, Espanja) on espanjalainen jalkapalloerotuomari. Hänestä tuli kansainvälinen erotuomari vuonna 2004. Undiano Mallenco valittiin yhdeksi tuomariksi mukaan vuoden 2007 alle 20-vuotiaiden MM-kisoihin. Siellä hän tuomaroi 1. heinäkuuta 2007 käydyn Kanada–Chile-ottelun sekä 23. heinäkuuta 2007 käydyn Argentiina–Tšekki- ottelun. Undiano Mallenco on toiminut tuomarina myös Mestarien liigan ja UEFA- cupin otteluissa. Espanjan suurin urheilulehti Marca valitsi Undiano Mallencon vuosina 2007 ja 2010 Primera Divisiónin parhaaksi erotuomariksi (Guruceta). == Aiheesta muualla == * Alberto Undiano Mallencon erotuomaritilastot Worldfootball-sivustolla Luokka:Espanjalaiset jalkapallotuomarit Luokka:Vuonna 1973 syntyneet Luokka:Elävät henkilöt
Bettine Jahn

Bettine Jahn (o.s. Gärtz, s. 3. elokuuta 1958 Karl-Marx-Stadt) on entinen itäsaksalainen pika-aitajuoksija. Bettine Jahn alitti vuonna 1980 ensimmäisen kerran urallaan 13 sekunnin rajan 100 metrin aitajuoksussa. Hän sijoittui Moskovan 1980 olympialaisten loppukilpailussa seitsemänneksi. Ateenan EM- kilpailuissa 1982 hän sijoittui neljänneksi. Sisäratojen EM-kilpailuissa 1983 hän juoksi 60 metrin aitajuoksussa hallimaailmanennätyksen 7,75 s. Ulkoradoilla Jahn juoksi 100 metrin aitajuoksun ennätyksekseen 12,42 s. Helsingin MM-kilpailuissa 1983 hän voitti kultaa maailmanennätyksen alittavalla ajalla 12,35 m, jota ei myötätuulen (+ 2,4 m/s) vuoksi hyväksytty maailmanennätykseksi. Los Angelesin 1984 olympialaisiin Jahn ei päässyt maansa olympiaboikotin vuoksi. ==Lähteet== * Luokka:Itäsaksalaiset pika-aitajuoksijat Luokka:Vuonna 1958 syntyneet Luokka:Elävät henkilöt
Jekaterina Fesenko

Jekaterina Fesenko (s. 10. maaliskuuta 1956) on neuvostoliittolainen, 1980-luvun alkupuolella menestynyt 400 metrin aitajuoksija. Fesenko sijoittui 400 metrin aitajuoksussa Ateenan EM-kilpailuissa 1982 seitsemänneksi. Vuoden 1983 maailmantilastossa hän oli tuloksellaan 54,55 s kolmantena ennen Helsingin MM-kilpailuja. Helsingissä hän voitti kultaa maailman kaikkien aikojen toiseksi nopeimmalla ajalla 54,14 s. == Lähteet == * Luokka:Neuvostoliittolaiset 400 metrin aitajuoksijat Luokka:Vuonna 1956 syntyneet Luokka:Elävät henkilöt
Näpsijät

Näpsijät (Hemitriccus) on napsijoiden heimoon kuuluva lintusuku. Sukuun kuuluu 22 lajia. == Näpsijöihin (Hemitriccus) kuuluvia lajeja == * Acrennäpsijä (Hemitriccus cohnhafti) * Boliviannäpsijä (Hemitriccus spodiops) * Brasiliannäpsijä (Hemitriccus inornatus) * Etelännäpsijä (Hemitriccus kaempferi) * Etelänrillinäpsijä (Hemitriccus griseipectus) * Haamunäpsijä (Hemitriccus iohannis) * Haarapyrstönäpsijä (Hemitriccus furcatus) * Harmaaohjasnäpsijä (Hemitriccus flammulatus) * Kanelirintanäpsijä (Hemitriccus cinnamomeipectus) * Lattanokkanäpsijä (Hemitriccus minor) * Nokikurkkunäpsijä (Hemitriccus granadensis) * Oliivinäpsijä (Hemitriccus josephinae) * Pikkunäpsijä (Hemitriccus nidipendulus) * Rillinäpsijä (Hemitriccus zosterops) * Ruso-ohjasnäpsijä (Hemitriccus obsoletus) * Rusokurkkunäpsijä (Hemitriccus rufigularis) * Rusonäpsijä (Hemitriccus mirandae) * Valko-ohjasnäpsijä (Hemitriccus diops) * Valkovatsanäpsijä (Hemitriccus margaritaceiventer) * Vihernäpsijä (Hemitriccus orbitatus) * Viirukurkkunäpsijä (Hemitriccus minimus) * Viirurintanäpsijä (Hemitriccus striaticollis) ==Lähteet== == Aiheesta muualla == *ITIS: Hemitriccus Luokka:Napsijat
Chalcosoma

Chalcosoma on kovakuoriaisiin (Coleoptera) kuuluva suku. == Lajeja == * Chalcosoma atlas * Chalcosoma caucasus * Chalcosoma chiron * Chalcosoma janssensi * Chalcosoma moellenkampi == Aiheesta muualla == * Chalcosoma (Genus), ZipcodeZoo.com (englanniksi) Luokka:Lehtisarviset
3\. divisioona

3\. divisioona voi tarkoittaa seuraavia asioita: ==Asevoimien yhtymät== ;Suomen maavoimien yhtymiä eri aikakausilta: * Suomen 3. divisioona (1918–1939) * 3. divisioona (talvisota) * 3. divisioona (jatkosota) * Suomen 3. divisioona (1945–) ;Muut valtiot *Saksan 3. jalkaväkidivisioona *Saksan 3. panssaridivisioona *Saksan 3. vuoristodivisioona ==Urheilu== *eri palloilulajien sarjajakojen 3. divisioonaa
4\. divisioona

4\. divisioona voi tarkoittaa ainakin seuraavia asioita: == Asevoimien yhtymät == ;Suomen maavoimissa: * 4. divisioona (talvisota) * 4. divisioona (jatkosota) ;Muualla *Saksan 4. jalkaväkidivisioona *Saksan 4. panssaridivisioona *Saksan 4. vuoristodivisioona *Yhdysvaltain 4. jalkaväkidivisioona
6\. divisioona

6\. divisioona voi tarkoittaa seuraavia asioita: == Asevoimien yhtymät == ;Suomi * 6. divisioona (talvisota) * 6. divisioona (jatkosota) ;Muut maat * Brittiläinen 6. jalkaväkidivisioona * Brittiläinen 6. laskuvarjodivisioona * Brittiläinen 6. panssaridivisioona * Saksan 6. jalkaväkidivisioona * Saksan 6. panssaridivisioona * Saksan 6. vuoristodivisioona * 6. SS-vuoristodivisioona Nord
8\. divisioona

8\. divisioona voi tarkoittaa seuraavia asioita: == Asevoimien yhtymät == ;Suomi * 8. divisioona (talvisota) * 8. divisioona (jatkosota) ;Muut maat * Brittiläinen 8. panssaridivisioona * Saksan 8. panssaridivisioona * Saksan 8. vuoristodivisioona
10\. divisioona

10\. divisioona voi tarkoittaa seuraavia asioita: == Asevoimien yhtymät == ;Suomi * 10. divisioona (talvisota) * 10. divisioona (jatkosota) ;Muut maat * Saksan 10. jalkaväkidivisioona * Saksan 10. panssaridivisioona * Yhdysvaltain 10. vuoristodivisioona
11\. divisioona

11\. divisioona voi tarkoittaa seuraavia asioita: == Asevoimien yhtymät == ;Suomi * 11. divisioona (talvisota) * 11. divisioona (jatkosota) ;Muut *Saksan keisarikunna 11. jalkaväkidivisioona *Saksan 11. jalkaväkidivisioona *Saksan 11. panssaridivisioona
Gabriella Dorio

Gabriella Dorio (s. 27. kesäkuuta 1957 Veggiano) on italialainen keskimatkojen juoksija. Hän voitti olympiakultaa 1 500 metrin juoksussa Los Angelesissa 1984. Gabriella Dorio aloitti aikuisten arvokisauransa 17-vuotiaana Rooman EM- kilpailuissa 1974 sijoittuen 1 500 metrin juoksussa yhdeksänneksi. Seuraavana vuonna hän saavutti nuorten EM-kilpailuissa pronssia. Hän kilpaili tuolloin myös maastojuoksussa ja sijoittui MM-kilpailuissa neljänneksi vuonna 1975 ja kolmanneksi vuonna 1976. Montréalin 1976 olympialaisissa hän sijoittui 1 500 metrillä kuudenneksi, ja samoin kävi Prahan EM-kilpailuissa 1978. Moskovan 1980 olympialaisissa hän sijoittui päämatkallaan neljänneksi ja 800 metrillä kahdeksanneksi. Neljä päivää olympialaisten jälkeen hän alitti 1 500 metrillä neljän minuutin rajan ensimmäisenä ei-itäeurooppalaisena naisjuoksijana. Dorio voitti sisäratojen Euroopan-mestaruuden 1 500 metrillä Milanossa 1982. Saman vuoden ulkoratojen EM-kilpailuissa Ateenassa hän saavutti 1 500 metrillä pronssia. Vuonna 1983 Helsingin MM-kilpailuissa 167-senttinen torinolainen sijoittui 1 500 metrillä seitsemänneksi. Los Angelesin 1984 olympialaisten 1 500 metrin juoksusta olivat poissa Helsingin MM-kisojen viisi parasta. Viisi päivää aiemmin 800 metrillä neljänneksi sijoittunut Dorio pysytteli juoksun aikana pitkään taustalla ja nousi vasta viimeisellä kierroksella voittoon ohi Doina Melinten. Dorion aviomies oli luvannut hänelle voitosta kylvyn viinissäWallechinsky, s. 143–144. == Lähteet == * * * === Viitteet === Luokka:Italialaiset keskimatkojen juoksijat Luokka:Italialaiset olympiavoittajat Luokka:Vuonna 1957 syntyneet Luokka:Elävät henkilöt
Attilat

Attilat (Attila) on tyrannien heimoon kuuluva lintusuku. == Attiloihin (Attila) kuuluvia lajeja == * Harmaahuppuattila (Attila rufus) * Kaappariattila (Attila spadiceus) * Kaneliattila (Attila cinnamomeus) * Kelta- attila (Attila torridus) * Pikkuattila (Attila citriniventris) * Rusopyrstöattila (Attila phoenicurus) * Valkosilmäattila (Attila bolivianus) == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) * ITIS: Attila Luokka:Tyrannit
Frank O’Mara

Frank O'Mara (s. 17. heinäkuuta 1960 Limerick, Irlanti) on entinen irlantilainen juoksija, kaksinkertainen sisäratojen maailmanmestari. O'Mara selviytyi Helsingin MM-kilpailuissa 1983 välieriin 1 500 metrillä. Stuttgartin EM-kilpailuissa 1986 hän sijoittui samalla matkalla kahdeksanneksi ajalla 3.42,90 Athletics European Championships 1986 at Stuttgart (wge) Men: 1500 m Sports123 . O'Mara voitti sisäratojen maailmanmestaruuden 3 000 metrillä Indianapolisissa 1987 ajalla 8.03,32. Hän kukisti hopeaa saaneen maanmiehensä Paul Donovanin seitsemällä sadasosasekunnilla. Myöhemmin samana vuonna hän oli Rooman MM-kilpailuissa 5 000 metrillä yhdeksäs. O'Mara sijoittui viidenneksi Budapestin 1989 MM-hallikisojen 3 000 metrillä ajalla 7.52,21. Kaksi vuotta myöhemmin Sevillan kisoissa hän voitti toistamiseen matkan sisäratojen maailmanmestaruuden ennätyksellään 7.41,14. Saman vuoden Tokion MM-kisoissa hän putosi 5 000 metrillä alkuerissä. Toronton MM-hallikisoissa 1993 hän sijoittui 3 000 metrillä kymmenenneksi. O'Mara on pituudeltaan 176 cm ja hän painoi aktiiviuransa aikana 61 kg. == Ennätykset == ;Ulkoradat :1 500 m – 3.40,53 (1983) :Maili – 3.51,06 (1986) :3 000 m – 7.42,58 (1993) :5 000 m – 13.13,02 (1987) ;Sisäradat :Maili – 3.52,30 (1986) :3 000 m – 7.41,14 (1991) == Lähteet == * === Viitteet === Luokka:Irlantilaiset keskimatkojen juoksijat Luokka:Irlantilaiset kestävyysjuoksijat Luokka:Vuonna 1960 syntyneet Luokka:Elävät henkilöt
Pieter Vink

Pieter Vink (s. 13. maaliskuuta 1967 Noordwijkerhout, Alankomaat), on alankomaalainen jalkapalloerotuomari. Hänestä tuli kansainvälinen erotuomari vuonna 2004. Hän on muun muassa tuominnut EM- ja MM-karsintaotteluita, sekä Mestarien liigan otteluita. == EM-kilpailut 2008 == Vink toimi erotuomarina seuraavissa otteluissa jalkapallon EM-kilpailuissa 2008: * – * – Luokka:Alankomaalaiset jalkapallotuomarit Luokka:Vuonna 1967 syntyneet Luokka:Elävät henkilöt
Yleisurheilun sisäratojen Euroopan-mestaruuskilpailut 1983

Yleisurheilun sisäratojen Euroopan-mestaruuskilpailut järjestettiin vuonna 1983 Budapestissa, Unkarissa. Kisojen ajankohta oli 5.–6. maaliskuuta. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Stefano Tilli 6,63 Christian Haas 6,64 Valentin Atanasov 6,66 200 m Aleksandr Jevgenjev 20,97 Jacques Borlée 21,13 István Nagy 21,18 400 m Jevgeni Lomtjev 46,20 Ainsley Bennett 46,43 Ángel Heras 46,57 800 m Colomán Trabado 1.46,91 Peter Elliott 1.47,58 Thierry Tonnelier 1.47,68 1 500 m Thomas Wessinghage 3.39,82 José Manuel Abascal 3.40,39 Antti Loikkanen 3.41,31 3 000 m Dragan Zdravković 7.54,73 Valeri Abramov 7.57,79 Uwe Mönkemeyer 7.58,11 60 m aj Thomas Munkelt 7,48 Arto Bryggare 7,60 Andreas Oschkenat 7,63 Korkeushyppy Carlo Thränhardt 232 Gerd Nagel 230 Mirosław Włodarczyk 227 Seiväshyppy Vladimir Poljakov 560 Aleksandrs Obižajevs 560 Patrick Abada 555 Pituushyppy László Szalma 795 Gyula Pálóczi 790 Jens Knipphals 782 Kolmiloikka Nikolai Musijenko 17,12 Gennadi Valjukevitš 16,94 Béla Bakosi 16,90 Kuulantyöntö Jānis Bojārs 20,56 Aleksandr Baryšnikov 20,44 Ivan Ivančić 20,26 5 000 m kävely (näytöslaji) Anatoli Solomin 19.19,93 Jevgeni Jevsjukov 19.41,66 Erling Andersen 20.00,68 === Naiset === Laji Kultaa Kultaa Hopeaa Hopeaa Pronssia Pronssia 60 m Marlies Göhr 7,09 Silke Gladisch 7,12 Marisa Masullo 7,19 200 m Marita Koch 22,39 Joan Baptiste 23,27 Christina Sussiek 23,61 400 m Jarmila Kratochvílová 49,69 Kirsten Siemon 51,70 Rositsa Stamenova 52,36 800 m Svetlana Kitova 2.01,28 Zuzana Moravčíková 2.01,66 Olga Simakova 2.02,25 1 500 m Brigitte Kraus 4.16,14 Maria Radu 4.17,16 Ivana Kleinová 4.17,21 3 000 m Jelena Sipatova 9.04,40 Agnese Possamai 9.04,41 Jelena Malyhina 9.04,52 60 m aj Bettine Jahn 7,75 Kerstin Knabe 7,96 Tatjana Maljuvanets 8,07 Korkeushyppy Tamara Bykova 203 Larisa Kositsyna 194 Maryse Éwanjé-Épée 192 Pituushyppy Eva Murková 677 Helga Radtke 663 Heike Daute 661 Kuulantyöntö Helena Fibingerová 20,61 Helma Knorscheidt 20,35 Zdeňka Šilhavá 19,56 == Mitalitaulukko == 1\. 8 5 3 16 2\. 4 5 2 11 3\. 3 2 3 8 4\. 3 1 2 6 5\. 1 1 2 4 6\. 1 1 1 3 6\. 1 1 1 3 8\. 1 0 1 2 9\. 0 3 0 3 10\. 0 1 1 2 11\. 0 1 0 1 11\. 0 1 0 1 13\. 0 0 3 3 14\. 0 0 2 2 15\. 0 0 1 1 == Katso myös == *Suomi yleisurheilun sisäratojen Euroopan-mestaruuskilpailuissa 1983 == Lähteet == * 1983 Luokka:Vuoden 1983 yleisurheilu Luokka:Budapestin urheilutapahtumat
Kazanin kaanikunta

Kazanin kaanikunta ( ja ) oli vuosina 1438–1552 toiminut tataarien feodaalinen valtio, joka sijaitsi entisen Volgan Bulgarian alueella eli nykyisen Tatarstanin, Marimaan, Tšuvassian ja Mordvan alueilla sekä osittain Udmurtian ja Baškortostanin alueilla. Kaaninkunnan pääkaupunki oli Volga- ja Kazanka- jokien yhtymäkohdassa sijaitseva Kazan. ==Maantiede== Kaanikunnan alue muodostui Bolğarin, Cükätäwin, Kazanin ja Qaşanin valtakuntien maista, joissa asuivat muslimibolgaarit, sekä muista maista, jotka alun perin kuuluivat Volgan Bulgariaan. Kaanikunnan pääjokia ja -väyliä olivat Volga-, Kama- ja Vjatka-joet. ==Väestö== Suurin väestöryhmä olivat tataarit, joskaan kyseinen nimitys ei tiettävästi ollut kaaninkuntalaisten omassa käytössä. He tunnistautuivat yleensä "muslimeina" ja "kazanilaisina", tai vaihtoehtoisesti "Kazanin turkkilaisina". Puhutuin- ja virallinen kieli oli "Volgan turkki" (İdel buyı törki tele), eli vanha tataari. Valtionuskonto oli sunnalainen islam (hanafi). Muihin kansoihin lukeutui venäläiset, marit, tšuvassit, nogait, baškiirit, armenialaiset ja keski-aasialaiset. Kaanikunnan aristokraattisen luokan arvonimiä olivat etenkin soltan, bäk, ämir ja morza. ==Historia== Kazanin kaupungin perustivat alun perin noin 1000-luvulla bolgaarit, jotka olivat Pontisen aron turkkilaisia soturiheimoja. Kazanin kaanikunta oli yksi kahdeksasta kaaninkunnasta, jotka muodostuivat Kultaisen ordan hajaannuttua 1400-luvun lopulla. Se oli Krimin, Astrahanin ja Siperian ohella yksi sotilaallisesti ja hallinnollisesti voimakkaista kaanikunnista.Dowling 2015 s. 860–861 Kazanin kaanikunnan perusti Uluġ- Muhammad (الغ محمد), joka nousi valtaan paikallisen aateliston tukemana. Tsaari Iivana Julman hallitsema Moskovan Venäjä valtasi pääkaupunki Kazanin piirityksen jälkeen lokakuussa 1552. Samalla Venäjä valtasi kaanikunnan kokonaan ja liitti sen osaksi alueitaan.Dowling 2015 s. 398–400 == Lista kaaneista == * 1) Oluğ-Möxämmät (اولوغ محمد) * 2) Mäxmüt (محمود) * 3) Xälil (خلیل) * 4) İbrahim (ابراهیم) * 5) İlham (الهام) * 6) Möxämmät-Ämin (محمد امین) * 7) Mamıq * 8) Ğabdel-Latıyf (عبد اللطيف) * 9) Şah-Ğali (شاه علی) * 10) Säxib-Gäräy (صاحب كراى) * 11) Safa-Gäräy (صفا گرای) * 12) Can-Ğali (جان علی) * 13) Ütämeş-Gäräy * 14) Yädegär-Möxämmät (یادگار محمد) == Lähteet == * ===Viitteet=== Luokka:Venäjän entiset valtiot ja valtiomuodostelmat Luokka:Seulonnan keskeiset artikkelit
Smalahove

thumb|Smalahove-annos perunoiden kera Vossissa Norjassa Smalahove () on norjalainen perinneruoka, joka on peräisin Vestlandet'sta. Se valmistetaan lampaan päästä. == Perinne == Smalahove on joulunodotusruokaa. Perinteisesti ensimmäinen smalahove-ruokailu vuodessa oli marraskuussa ja viimeinen smalahove-ateria syötiin viimeisenä adventtina ennen joulua. Kyseistä pyhäpäivää kutsuttiin lempinimellä likasunnuntai (). == Valmistus == Kaupasta saa hankituksi sekä nyljettyä että nylkemätöntä lampaanpäätä. Aloittelijat tyytyvät nyljettyyn, kun taas kokeneemmat voivat suosia nylkemätöntä raaka- ainetta. Tyypillinen annos per ruokailija on puolikas päätä. Ruokalajia valmistetaan eri tavoin ja erilaisilla lisukkeilla. Yhden pään valmistamiseen käytetään kuusi litraa vettä, puolitoista kiloa suolaa ja 175 grammaa sokeria. Peruna ja lanttu sopivat lisukkeiksi. Pää puhdistetaan karvoista ja ihosta, halkaistaan kahtia ja liotetaan vedessä yön yli. Sen jälkeen sitä liotetaan suolaliuoksessa kolme vuorokautta. Sitten pää savustetaan ja kuivataan tilassa, jossa on hyvä ilmanvaihto. Päästä voi keittää keittoa ja tarjota smalahove keittämisessä syntyneen lihaliemen, perunoiden, lantun ja ohuen flatbrød-leivän kera. Liha on valmista, kun se irtoaa leukaluusta, mikä tapahtuu yleensä noin 2,5 tunnin keittämisen jälkeen. Smalahove voidaan vaihtoehtoisesti keittää vedessä tai höyryttää ritilällä tai tikun päässä. Perinteisesti sitä keitettiin tai höyrytettiin 4-5 tuntia, mutta nykyisin katsotaan jo 2,5 tunnin antavan hyvän tuloksen. == Nauttiminen == Kun ruoka on valmista, voivat ruokailijat alkaa irrottaa lihaa päästä. Se kääritään ohueen vaaleaan leipään, joka kastetaan ensin liemessä. Olut ja akvaviitti ovat yleisiä ruokajuomia. Yleisimmin ruokalaji tarjoillaan keitettyjen perunoiden, keittovaiheessa syntyvän lihaliemen ja lanttusoseen kanssa. Se voidaan tarjoilla myös vihreiden herneiden ja pekonin kera. Syöminen aloitetaan korvasta, koska siinä on paljon rasvaa ja se kannattaa syödä lämpimimpänä. Sama koskee silmän nauttimista. Kallon leikkaaminen aloitetaan sen etuosasta, josta leikataan taaksepäin hampaiden välistä, jolloin leuka halkeaa ja silmä on helppo saada ulos. Silmä leikataan huolellisesti irti ja siitä raaputetaan varsinainen silmämuna irti. Jäljelle jäänyttä silmälihasta pidetään koko lampaan parhaana osana, kunhan se syödään lämpimänä. Silmä voidaan myös kastaa akvaviittiin, jossa sitä pidetään muutamia sekunteja, jonka jälkeen koko lasin sisältö kumotaan yhdellä ryypyllä. Kieli on myös monien herkkua. Lopuksi syödään jäljellä oleva liha kallosta kohti etuosaa, kunnes leuan ympärillä oleva liha, jossa on vähiten rasvaa, jää viimeiseksi. == Katso myös == *Lammas == Lähteet == Luokka:Lampaanliha Luokka:Norjalainen keittiö Luokka:Liharuoat
Italian jalkapalloliitto

Italian jalkapalloliitto (ital. Federazione Italiana Giuoco Calcio, FIGC) on Italian jalkapallon kattojärjestö. Liitto on perustettu vuonna 1898. Se on sekä Fifan että Uefan perustajajäsen. Liiton päämaja sijaitsee Roomassa. Sen nykyinen puheenjohtaja on Giancarlo Abete. Liiton alaisuudessa toimivat ammattilaissarjoista vastaavat Lega Calcio ja Lega Pro sekä amatöörisarjat. Se vastaa lisäksi miesten ja naisten sekä nuorten maajoukkueiden toiminnasta. ==Aiheesta muualla== *FIGC Luokka:Italian jalkapallo Luokka:Kansalliset jalkapalloliitot
Torsten Voss

Torsten Voss (s. 24. maaliskuuta 1963 Güstrow) on entinen itäsaksalainen kymmenottelija ja olympiamitalisti. Yleisurheilu-uransa jälkeen hän kunnostautui myös rattikelkkailijana. Voss sijoittui vuonna 1981 nuorten EM- kilpailujen kymmenottelussa hopealle. Seuraavana vuonna hän osallistui aikuisten EM-kilpailuihin Ateenassa mutta keskeytti. Helsingin MM-kilpailuissa 1983 hän sijoittui seitsemänneksi. Los Angelesin 1984 olympialaisiin hän ei osallistunut maansa olympiaboikotin vuoksi. Stuttgartin EM-kilpailuissa 1986 Voss sijoittui neljänneksi. Rooman MM-kilpailuissa 1987 hän teki oman ennätyksensä 8680 pistettä ja voitti kultaa. Osalajeista hän oli paras pituushypyssä, jossa hänen tuloksensa oli 788 cm. Ennätyssarjan muut tulokset olivat: 10,69 s 100 metrin juoksussa, 14,89 m kuulantyönnössä, 210 cm korkeushypyssä, 47,96 s 400 metrin juoksussa, 14,13 s 110 metrin aitajuoksussa, 43,96 m kiekonheitossa, 510 cm seiväshypyssä (vain ottelun keskeyttänyt Tim Bright hyppäsi korkeammalta), 58,02 m keihäänheitossa sekä 4.25,93 1 500 metrin juoksussa. Soulin 1988 olympialaisissa Voss keräsi 8399 pistettä ja saavutti hopeaa maanmiehelleen Christian Schenkille 89 pistettä hävinneenä. Voss siirtyi 1990-luvulla rattikelkkailun pariin ja pääsi Saksan maajoukkueeseen. Hän saavutti nelimiehiskelkkailun MM-pronssia vuosina 1995 ja 1996 sekä MM-hopeaa vuonna 1997. Naganon 1998 talviolympialaisissa hän sijoittui neljän miehen kelkkailussa kahdeksanneksi. ==Lähteet== * * * * * Luokka:Itäsaksalaiset yleisurheilun moniottelijat Luokka:Itäsaksalaiset olympiamitalistit Luokka:Saksalaiset rattikelkkailijat Luokka:Vuonna 1963 syntyneet Luokka:Elävät henkilöt
Olga Bryzgina

Olga Bryzgina (o.s. Vladikina, s. 30. kesäkuuta 1963 Krasnokamsk, Permin alue) on neuvostoliittolainen pikajuoksija ja olympiavoittaja. Hänen päämatkansa oli 400 metrin juoksu. Olga Bryzgina, silloiselta nimeltään Vladikina, juoksi 400 metrillä jo vuonna 1984 huippuajan 48,98 s ja paransi seuraavana vuonna Canberran maailmancupissa ennätyksekseen 48,27 s, jolla hän on vielä vuoden 2008 lopussa kaikkien aikojen maailmantilaston neljännellä sijalla. Hän saavutti 400 metrin juoksussa hopeaa Stuttgartin EM-kilpailuissa 1986. Hän osallistui myös 4 × 400 metrin viestijuoksuun, jossa Neuvostoliiton joukkue hylättiin. Vuoden 1986 loppupuolella hän avioitui pikajuoksija Viktor Bryzginin kanssa. Rooman MM-kilpailuissa 1987 Olga Bryzgina voitti kultaa 400 metrillä ja hopeaa viestissä. Soulin 1988 olympialaisissa hän voitti kultaa 400 metrillä ajalla 48,65 s ja viestissä maailmanennätysajalla 3.15,18. Tokion MM-kilpailuissa 1991 hän voitti kultaa viestissä mutta jäi henkilökohtaisella matkalla neljänneksi. Barcelonan 1992 olympialaisissa hän saavutti vielä hopeaa 400 metrillä ajalla 49,05 s ja kultaa 4 × 400 metrillä ajalla 3.20,20. == Lähteet == * * * * * * Luokka:Neuvostoliittolaiset pikajuoksijat Luokka:Neuvostoliittolaiset olympiavoittajat Luokka:Vuonna 1963 syntyneet Luokka:Elävät henkilöt
Dikson

Dikson voi viitata seuraaviin: *Dikson, kaupunkityyppinen taajama Pohjois- Venäjällä Karanmeren rannalla *Diksoninsaari, saari Karanmeressä Pohjois- Venäjällä *Dikson, lentokenttä Diksoninsaarella *Dikson, satamajäänmurtaja
Keskitetty hätäapurahasto

Yhdistyneiden kansakuntien keskitetty hätäapurahasto (CERF; ) on yksi YK:n kehittämistä katastrofiavun rahoitusjärjestelmistä. YK:n yleiskokous hyväksyi keskitetyn hätäapurahaston perustamisen 15. joulukuuta 2005. Hätäapurahaston toimintaa koordinoi YK:n humanitaaristen asioiden koordinointitoimisto (UN OCHA) ==Lähteet== Luokka:Yhdistyneet kansakunnat
Juan Camilo Mouriño

thumb|225px|Juan Camilo Mouriño (2008) Juan Camilo Mouriño Terrazo (1. elokuuta 1971 Madrid, Espanja – 4. marraskuuta 2008 México, Meksiko) oli meksikolainen poliitikko ja Meksikon sisäministeri Felipe Calderónin hallituksessa. Mouriño oli Espanjasta saapunut maahanmuuttaja. Hänen isänsä Carlos Mouriño toimii espanjalaisen jalkapalloseuran Real Club Celta de Vigon puheenjohtajana. Hän opiskeli Tampan sekä Campechen yliopistoissa. Meksikossa Mouriño kuului kristillisdemokraattiseen Partido Acción Nacional (PAN) -puolueeseen. Meksikon sisäministerinä hän toimi tammikuusta 2008 lähtien. Mouriño menehtyi lento-onnettomuudessa, jossa kuoli 16 henkeä ja loukkaantui 40. ==Lähteet== Luokka:Meksikolaiset poliitikot Luokka:Meksikon sisäministerit Luokka:Lento-onnettomuudessa kuolleet Luokka:Vuonna 1971 syntyneet Luokka:Vuonna 2008 kuolleet
Viktor Tsybulenko

Viktor Tsybulenko ( kyrill. Віктор Цибуленко, 13. heinäkuuta 1930 Veprik – 19. lokakuuta 2013 Kiova), oli ukrainalainen keihäänheittäjä edustaen Neuvostoliittoa, olympiavoittaja Roomassa 1960. Tsybulenkon ura huipulla oli pitkä. 188-senttinen ja 101-kiloinen Tsybulenko oli maailmantilaston kakkonen jo vuonna 1950 tuloksella 73,37. Helsingin olympialaisissa Tsybulenko jäi neljänneksi tuloksella 71,72 häviten pronssimitalin Toivo Hyytiäiselle vain 17 sentillä. EM-Bernissä Tsybulenko oli niin ikään neljäs, häviten pronssimitalin jälleen suomalaiselle, tällä kertaa Soini Nikkiselle. Ensimmäisen arvokisamitalin Tsybulenko sai Melbournen olympialaisissa, joissa hän sai pronssia tuloksella 79,50 maailmanennätyksen tehneen Egil Danielsenin voittaessa. Tukholman EM-kisoissa 1958 Tsybulenko ei ollut mukana. Rooman olympialaisissa Tsybulenko kiskaisi ensimmäisellä heitollaan uransa kaikkien aikojen parhaan 84,64. Sen jälkeen sääolosuhteet muuttuivat hankaliksi eivätkä parhaat tulokset enää muuttuneet; kilpailun neljä parasta heittivät lopullisen tuloksensa avauskierroksella. Kultaheitto ei ollut olympialaisten pisin keihäskaari, sillä kahdeksanneksi jäänyt Janusz Sidło oli heittänyt karsinnassa 85,14. Tsybulenko oli mukana vielä Belgradin EM-kisoissa 1962 ja sai hopeaa Jānis Lūsisin aloittaessa neljän peräkkäisen voittonsa putken. == Lähteet == == Aiheesta muualla == * Viktor Tsubylenko Olympics at Sports- Reference.com Luokka:Neuvostoliittolaiset olympiavoittajat Luokka:Neuvostoliittolaiset keihäänheittäjät Luokka:Vuonna 1930 syntyneet Luokka:Vuonna 2013 kuolleet
Al Franken

Alan Stuart "Al" Franken (s. 21. toukokuuta 1951 Manhattan, New York) on yhdysvaltalainen koomikko, kirjailija ja poliitikko. Hän toimi Minnesotan osavaltion nuorempana senaattorina vuodesta 2009 vuoteen 2018. Franken syntyi New Yorkissa, ja perhe muutti Minnesotaan hänen ollessaan neljävuotias. Perhe oli reformijuutalainen. Franken opiskeli Harvardin yliopistossa valtiotieteitä. Franken tuli tunnetuksi televisio-ohjelmasta Saturday Night Live, jossa hän toimi näyttelijänä ja käsikirjoittajana. Hänen tunnetuin roolihahmonsa oli Stuart Smalley, joka jakoi ohjelmassa ohjeita itsetunnon kohottamiseksi päätyen aina pitämään itselleen terapiaistuntoa liittyen moninaisiin omiin henkisiin kriiseihinsä. Myöhemmin Franken profiloitui liberaalina poliittisena kommentaattorina ja kirjailijana. Franken oli ehdolla Yhdysvaltain vuoden 2008 vaaleissa Minnesotan senaattoriksi demokraattisen puolueen ehdokkaana. Vaali oli äärimmäisen tasaväkinen ja Minnesotan korkein oikeus julisti Frankenin vaalin voittajaksi vasta puoli vuotta myöhemmin, 30. kesäkuuta 2009. Seuraavissa vaaleissa vuonna 2014 Franken valittiin uudelleen senaattiin yli kymmenen prosenttiyksikön äänten enemmistöllä republikaaniseen haastajaan Mike McFaddeniin.https://www.nytimes.com/interactive/2014/11/04/upshot/senate- maps.html Joulukuussa 2017 uutisoitiin, että Franken jättää virkansa, koska häntä syytetään seksuaalisesta ahdistelusta. Hän on korkea-arvoisin yhdysvaltalaispoliitikko, joka on ilmoittanut eroavansa ahdistelusyytösten takia. Hän jätti virkansa 2. tammikuuta 2018. ==Bibliografia== *I'm Good Enough, I'm Smart Enough, and Doggone It, People Like Me!: Daily Affirmations with Stuart Smalley *Rush Limbaugh Is a Big Fat Idiot and Other Observations *Why Not Me? *Oh, the Things I Know! *Lies and the Lying Liars Who Tell Them *The Truth (with jokes) ==Lähteet== ==Aiheesta muualla== * Frankenin omat sivut * Al Frankenin senaattorisivut Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Grammy-palkinnon saajat Luokka:Vuonna 1951 syntyneet Luokka:Elävät henkilöt
Westfaleninterrieri

Westfaleninterrieri on saksalainen koirarotu. Se ei ole kansainvälisen kennelliiton hyväksymä rotu, mutta kotimaassaan sille on peräti kolme eri rotujärjestöä.Leed, Cory. Westfalenterrier. Haettu 26.2.2023. == Ulkonäkö == Rotu on ulkonäöllisesti sopusuhtainen, hieman saksanmetsästysterrieriä elegantimpi. Pää on pitkä ja litteä, korvien välistä ei kovin leveä. Silmät ovat pienet, syvälle asettuneet ja tummat. Korvat ovat pienet, eteenpäin taittuneet, ohuet ja V:n muotoiset. Kirsu on aina musta. Niska on vahva; rintakehä syvä ja keskileveä; selkä melko pitkä ja suora. Käpälät ovat pienehköt ja tiiviit. Häntä on korkealle asettunut, ei koskaan selän ylle kiertyvä. Säkäkorkeus vaihtelee 35–39 cm ja paino 7–9 kg välillä. Karvapeite on aina kova ja tiheä. Karvamuunnoksia on kaksi: karkea- ja sileäkarvainen. Väritys on punertava mustilla karvoilla; usein tummalla maskilla, tummilla korvilla ja tummilla selkäkarvoilla. Toisinaan esiintyy myös black&tan-v;ärisiä yksilöitä, mutta kyseessä on virheellinen väritys joka on periytynyt saksanmetsästysterrieriltä.MartinR. Westfalenterrier. Jagdhunde in Not e.V., 11.8.2006. Haettu 26.2.2023. == Luonne ja käyttäytyminen == Westfaleninterrieri on luonteeltaan ystävällinen, tasapainoinen ja helposti käsiteltävä, joten se sopii myös lapsiperheisiin. Se on älykäs ja halukas tottelemaan. Se ei yleensä haasta riitaa muiden koirien kanssa, mutta kuten muutkin terrierit, se vaatii kunnon sosiaalistamisen – myös toisiin koiriin ja muihin eläimiin. == Alkuperä == Vuonna 1970 Dorstenissa Westfalenissa paikallinen Manfred Rüter risteytti keskenään saksanmetsästysterrierin, lakelandinterrierin ja kettuterrierin. Alun perin tästä yhdistelmästä syntynyttä rotua kutsuttiin nimellä Westdeutscher Jagdterrier ("länsisaksanmetsästysterrieri"), mutta vuonna 1988 nimi vaihdettiin westfaleninterrieriksi. Rotua esiintyy lähinnä Saksassa. Varmuudella tiedetään ainoastaan yksi yksilö, joka on levinnyt maan rajojen ulkopuolelle; se asuu Yhdysvalloissa. ==Käyttötarkoitus== Westfaleninterrieri on monipuolinen metsästyskoira, jolla voi metsästää sorkkaeläimiä, kettuja ja mäyriä. Se kykenee hakemaan riistaa niin maalta kuin vedestäkin ja niin maan päältä kuin altakin. Sitä voidaan käyttää niin jäljestykseen kuin myös lintujen noutamiseen vedestä. Se on työskennellessään äänekäs. Perhekoirana sille on tarjottava paljon puuhaa esimerkiksi agilityn muodossa. ==Lähteet== * * * === Viitteet === == Katso myös == * Terrieri * Koira == Aiheesta muualla == * Verein für Westfalenterrier e.V. * Der Westfalenterrier Luokka:FCI:n ulkopuoliset rodut Luokka:Terrierit Luokka:Saksalaiset koirarodut
Trietyyliamiini

Trietyyliamiini (C6H15N) on tertiäärinen amiini. Aine on huoneenlämmössä osittain veteen liukeneva neste (112 g/L), jolla on ammoniakkia muistuttava haju. Kuten useat muutkin amiinit myös trietyyliamiini on emäs ja kykenee syövyttämään jopa kuparia . == Synteesi == Trietyyliamiinia voidaan valmistaa halogenoidiusta alkaaneista kuten bromietaanista korvautumisreaktiolla ammoniakilla. Prosessin ensimmäisessä vaiheessa muodostuu etyyliamiinia ja vetybromidia. Etyyliamiini reagoi bromietaanin kanssa, jolloin muodostuu dietyyliamiinia, joka reagoi edelleen bromietaanin kanssa muodostaen trietyyliamiinia. :CH3CH2Br + NH3 → CH3CH2NH2 \+ HBr :CH3CH2Br + CH3CH2NH2 → CH3CH2NHCH2CH3 \+ HBr :CH3CH2Br + CH3CH2NHCH2CH3 → (CH3CH2)3N + HBr Muita tapoja valmistaa trietyyliamiinia ovat ammoniakin ja alkoholin reaktio koboltti- tai nikkelikatalyytin avulla sekä dietyyliamiinin ja dimetyyliamiinin seoksen reaktio eteenin kanssa . == Käyttö == Trietyyliamiinia käytetään orgaanisessa synteesissä muun muassa lääkkeiden ja torjunta-aineiden valmistuksessa sekä muovien valmistamisessa reaktion kiihdyttimenä sekä myös valimoissa. == Turvallisuus == Hengitettynä aine aiheuttaa hengitysvaikeuksia sekä huononolon tunnetta. Pitempiaikainen altistus voi aiheuttaa keuhkoödeeman ja mahdollisesti myös astman. Silmiin juotuessaan trietyyliamiini aiheuttaa hetkellisesti näkökyvyn huonontumista. == Lähteet == Luokka:Amiinit
Enkhbatyn Badar-Uugan

Enkhbatyn Badar-Uugan (, s. 3. heinäkuuta 1985) on mongolialainen amatöörinyrkkeilijä. Badar-Uugan voitti hopeaa 54-kiloisten sarjassa amatöörien MM-kisoissa 2007. Vuonna 2008 Badar-Uugan voitti kultaa Pekingin olympialaisissa.http://sportsillustrated.cnn.com/2008/olympics/2008/writers/brian_cazeneuve/07/29/medal.picks0804/index.html Loppuottelussa kukistui kuubalainen Yankiel León. == Lähteet == *Profiili Pekingin olympialaisten sivustolla ===Viitteet=== Luokka:Mongolialaiset nyrkkeilijät Luokka:Mongolialaiset olympiavoittajat Luokka:Vuonna 1985 syntyneet Luokka:Elävät henkilöt
Louie Louie

Louie Louie on Richard Berryn rockkappale vuodelta 1955. Sitä ovat versioineet sadat pop- ja rockartistit. Laulu on kirjoitettu jamaikalaisen balladin tyyliin, ja se kertoo jamaikalaisesta merimiehestä, joka palaa kotisaarelleen tapaamaan rakastettuaan. Tunnetuimman version kappaleesta on levyttänyt The Kingsmen vuonna 1963. Single nousi parhaimmillaan Billboardin Hot 100 -listalla sijalle kaksi. The Kingsmenin versio on Rolling Stone -lehden vuoden 2004 500 Greatest Songs of All Time -listalla sijalla 55. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa ”Louie Louien” yhdenneksitoista. Muita ”Louie Louien” levyttäneitä artisteja ja yhtyeitä ovat muun muassa The Beach Boys (1963), Toots and the Maytals (1973), Motörhead (1978), The Fat Boys (1988) ja Robert Plant (Wayne’s World 2:n soundtrackillä 1993). == Motörheadin versio == Louie Louie on brittiläisen heavy metal -yhtyeen Motörheadin kolmas single. Kappaletta ei ole alun perin julkaistu millään yhtyeen studioalbumilla. Singlen B-puolena oli kappale ”Tear Ya Down”. Singlen takaosassa lukee kyökkilatinan termi ”NIL ILLEGITIMUM CARBORUNDUM”, joka on tarkoitettu tässä yhteydessä tarkoittamaan humoristisesti ”älä anna paskiaisten repiä sinua maahan”. == Kappaleet == # # == Kokoonpano == * Lemmy Kilmister – basso, laulu * Eddie Clarke – kitara * Phil Taylor – rummut == Lähteet == Luokka:Vuoden 1955 kappaleet Luokka:Motörheadin kappaleet
Zorigtbaataryn Enkhzorig

Zorigtbaataryn Enkhzorig (; 27. helmikuuta 1987 – 4. marraskuuta 2018) oli mongolialainen amatöörinyrkkeilijä. Vuonna 2006 hän hävisi Aasian kisoissa nyrkkeilymestaruuden loppuottelussa uzbekistanilaiselle Bahodirjon Sultonoville pistein 15-37. Vuoden 2008 Pekingin olympialaisissa hän putosi toisella kierroksella pois häviten kuubalaiselle Idel Torrientelle pistein 10-9. == Lähteet == Luokka:Mongolialaiset nyrkkeilijät Luokka:Vuonna 1987 syntyneet Luokka:Vuonna 2018 kuolleet
Fiivit

Fiivit (Sayornis) on tyrannien heimoon kuuluva lintusuku. == Lajit == * Harmaafiivi (Sayornis phoebe) * Mustafiivi (Sayornis nigricans) * Ruskofiivi (Sayornis saya) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Sayornis Luokka:Tyrannit
Väijyt

Väijyt (Myiodynastes) on tyrannien heimoon kuuluva lintusuku. == Väijyihin (Myiodynastes) kuuluvia lajeja == * Costaricanväijy (Myiodynastes hemichrysus) * Perunväijy (Myiodynastes bairdii) * Rotkoväijy (Myiodynastes luteiventris) * Viiksiväijy (Myiodynastes chrysocephalus) * Viiruväijy (Myiodynastes maculatus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Myiodynastes Luokka:Tyrannit
Näpsyt

Näpsyt (Poecilotriccus) on napsijoiden heimoon kuuluva amerikkalainen lintusuku. Sukuun kuuluu 12 lajia. == Näpsyihin kuuluvia lajeja == * Brasiliannäpsy (Poecilotriccus senex) * Cuzconnäpsy (Poecilotriccus albifacies) * Harmaanäpsy (Poecilotriccus fumifrons) * Kultanaamanäpsy (Poecilotriccus plumbeiceps) * Kultasiipinäpsy (Poecilotriccus calopterus) * Kuparinäpsy (Poecilotriccus russatus) * Mustaviittanäpsy (Poecilotriccus pulchellus) * Ruosteotsanäpsy (Poecilotriccus latirostris) * Ruskohuppunäpsy (Poecilotriccus luluae) * Ruskolakkinäpsy (Poecilotriccus ruficeps) * Siepponäpsy (Poecilotriccus capitalis) * Valkokulmanäpsy (Poecilotriccus sylvia) ==Lähteet== == Aiheesta muualla == *ITIS: Poecilotriccus Luokka:Napsijat
Euromaster

Euromaster on Michelin-konserniin kuuluva rengas- ja autohuoltoalan yritys, jolla on toimintaa 17 Euroopan maassa ja noin 2 500 palvelupistettä. == Euromaster Suomessa== Suomessa Euromasterilla on 61 omaa palvelupistettä sekä yli 20 partner-pistettä. Suomen pääkonttori sijaitsee Porissa. Euromaster-nimi otettiin käyttöön Suomessa vuonna 1992. Euromaster myy renkaita henkilö-, paketti- ja SUV-autoihin, rekkoihin sekä teollisuus-, maansiirto-, ja maatalouskoneisiin. Euromasterin edustamia rengasmerkkejä ovat mm. Michelin, BFGoodrich, Nokian Renkaat, Goodyear, Continental, Kumho, Tigar, Kormoran ja Sunfull. Rengaspalveluiden lisäksi Euromaster tarjoaa myös autohuoltopalveluita. == Lähteet== == Aiheesta muualla == * Euromasterin kotisivut Luokka:Rengasvalmistajat
Mongolia kesäolympialaisissa 2008

Mongolia osallistui Pekingin kesäolympialaisiin 2008 29-henkisellä joukkueella seitsemässä eri lajimuodossa. Näissä olympialaisissa Mongolia menestyi paremmin kuin koskaan ennen: maa voitti kaksi kulta- ja kaksi hopeamitalia. ==Mitalistit== Judoka Naidangiin Tüvshinbajar oli kaikkien aikojen ensimmäinen mongolialainen, joka voitti olympiakultaa. Pistooliampuja Gundegmaa Otryad oli ensimmäinen, joka voitti Mongolialle hopeaa sitten vuoden 1980 Moskovan olympialaisten. Pürevdorjiin Serdamba oli ensimmäinen mongolialainen, joka voitti hopeaa nyrkkeilyssä. Enkhbatyn Badar-Uugan voitti nyrkkeilyssä kultaa tuoden samalla Mongolialle historiansa ensimmäisen kultamitalin nyrkkeilyssä. Samalla kultamitali oli toinen Mongolian koskaan saama kultamitali olympialaisista. ==Ammunta== Mongoliaa edusti kolme naista, kaksi pistooli- ja yksi kiväärilajeissa. He saavuttivat kuudella suorituksella kaksi finaalipaikkaa ja yhden hopean. Urheilija Laji Peruskilpailu Finaali Sijoitus Tulos Sijoitus Tulos Yhteistulos Gundegmaa Otryad 10 m ilmapistooli 382 12. Karsiutui 12. 25 m urheilupistooli 590 sOE 1. 202,2 792,2 Munkzul Tsogbadrah 10 m ilmapistooli 387 3. 92,6 479,6 8. 25 m urheilupistooli 581 12. Karsiutui 12. Batkhuyag Zorigt 10 m ilmakivääri 394 22. Karsiutui 22. 50 m pienoiskivääri, asennot 570 33. Karsiutui 33. ==Aiheesta muualla== *http://www.olympic.mn/ *http://www.olympic.mn/?module=content&id;=110&menuid;=207#ju *http://www.olympic.mn/?module=content&id;=124&menuid;=216 Kesäolympialaisissa 2008 Luokka:Valtiot kesäolympialaisissa 2008
Nappaajat

Nappaajat (Leptopogon) on napsijoiden heimoon kuuluva lintusuku. Sukuun kuuluu 4 lajia. == Nappaajiin (Leptopogon) kuuluvia lajeja == * Inkanappaaja (Leptopogon taczanowskii) * Punarintanappaaja (Leptopogon rufipectus) * Ruskopäänappaaja (Leptopogon amaurocephalus) * Tuhkapäänappaaja (Leptopogon superciliaris) ==Lähteet== == Aiheesta muualla == *ITIS: Leptopogon Luokka:Napsijat
Marjaana Savander

Mirja Aarla Marjaana Savander (s. 16. syyskuuta 1938 Helsinki) on suomalainen taidemaalari.Marjaana Savander, CV. pdf. Kuvataiteilijamatrikkeli. Viitattu 30.7.2024. Savanderin maalauksissa on nähty abstrahoivaa ja lyyristä kolorismia romantisoivien kukka- ja naisaiheiden ohella.Anne Rouhiainen: Romanttisen kauneuskäsityksen tulkki. Helsingin Sanomat 29.11.2003. Viitattu 30.7.2024. Savander opiskeli Helsingin Vapaassa taidekoulussa vuosina 1957–1958 sekä Taideteollisuusopistossa (Ateneum, nykyisin Taideteollinen korkeakoulu), josta hän valmistui vuonna 1962. Hänen teoksiaan oli ensi kerran esillä vuonna 1980. Savander on pitänyt yksityisnäyttelyitä sekä osallistunut kotimaisiin ja ulkomaisiin yhteisnäyttelyihin. Savanderille myönnettiin Espoon kaupungin yksivuotinen taiteilija-apuraha vuonna 1986. Trophées de la Couleur -palkinnon hän sai Ranskassa vuonna 1992, Les Franc & Bourgeois’n järjestämässä kilpailussa. Savanderin töitä on muun muassa Espoon kaupungin, Seinäjoen kaupungin sekä Veikkaus Oy:n kokoelmissa. Marjaana Savander kuuluu Taidemaalariliittoon. ==Lähteet== == Aiheesta muualla == * * Hagelstamin galleria, Marjaana Savander, Väri - Färg Luokka:Suomalaiset taidemaalarit Luokka:Vuonna 1938 syntyneet Luokka:Elävät henkilöt
Be My Baby

Be My Baby on tyttötrio The Ronettesin vuonna 1963 ilmestynyt single, jonka tuottajana toimi Phil Spector. Kappaleen tekijät ovat Spectorin lisäksi Jeff Barry ja Ellie Greenwich. The Ronettes -yhtyeestä singlellä laulaa ainoastaan Ronnie Bennett (myöhemmin Phil Spectorin vaimo). Ilmestyessään kappale nousi Yhdysvalloissa Billboardin Pop Singles Chart -listan kakkoseksi ja Britanniassa Record Retailer -listan neloseksi. Kappaletta hallitsevat Bennettin laulun lisäksi Hal Blainen tarttuva ja usein jäljitelty rumpukomppi sekä Phil Spectorille tyypillinen äänivalli ("wall of sound"), jonka käytössä "Be My Babya" pidetään yhtenä onnistuneimmista esimerkeistä. The Beach Boysin johtohahmo Brian Wilson on luonnehtinut "Be My Babya" kaikkien aikojen suurimmaksi popäänitteeksi. Rolling Stone -lehden vuoden 2004 "500 Greatest Songs of All Time" -listalla "Be My Baby" on sijalla 22. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen kahdenneksitoista. Vuonna 2007 Yhdysvaltain kongressin kirjasto valitsi "Be My Babyn" kansalliseen äänitteiden rekisteriin (National Recording Registry), jossa tuolloin oli 225 yhdysvaltalaista äänitettä. "Be My Babya" ovat myöhemmin versioineet muun muassa Andy Kim (vuoden 1970 listahitti, jonka tuotti Jeff Barry), John Lennon, The Lightning Seeds, Bay City Rollers, Blue Öyster Cult, We Are Scientists, Psyched Up Janis, Maroon 5, Glasvegas ja Travis. == Lähteet == Luokka:Vuoden 1963 kappaleet Luokka:Yhdysvaltalaiset popkappaleet
Siepparit

Siepparit (Empidonax) on tyrannien heimoon kuuluva lintusuku. == Sieppareihin (Empidonax) kuuluvia lajeja == * Katajasieppari (Empidonax wrightii) * Korpisieppari (Empidonax virescens) * Kuusisieppari (Empidonax flaviventris) * Leppäsieppari (Empidonax alnorum) * Metsäsieppari (Empidonax difficilis) * Mäntysieppari (Empidonax affinis) * Nokipääsieppari (Empidonax atriceps) * Pajusieppari (Empidonax traillii) * Pensassieppari (Empidonax oberholseri) * Pikkusieppari (Empidonax minimus) * Pilvimetsäsieppari (Empidonax flavescens) * Rusorintasieppari (Empidonax fulvifrons) * Tammisieppari (Empidonax occidentalis) * Valkokurkkusieppari (Empidonax albigularis) * Vuorisieppari (Empidonax hammondii) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Empidonax Luokka:Tyrannit
ISouljaBoyTellem

iSouljaBoyTellem on rap-artisti Soulja Boyn toinen studioalbumi, joka Albumi julkaistiin 16. joulukuuta 2008. == Kappaleet == # Kappale Tuottaja(t) Vieraileva(t) artisti(t) Pituus 1 "I'm Bout Tha Stax (Intro)" Drumma Boy 3:20 2 "Bird Walk" Soulja Boy Tell 'Em 3:33 3 "Turn My Swag On" Natural Disaster 3:26 4 "Gucci Bandana" Soulja Boy Tell 'Em Gucci Mane & Shawty Lo 3:56 5 "Eazy" Zaytoven 3:22 6 "Kiss Me Thru the Phone" Jim Jonsin, Mr. Collipark Sammie 3:13 7 "Booty Got Swag" Soulja Boy Tell 'Em 3:06 8 "Rubber Bands" Drumma Boy 4:14 9 "Hey You There" Soulja Boy Tell 'Em 3:52 10 "Yamaha Mama" Polow da Don Sean Kingston 4:38 11 "Wit My Yums On" Soulja Boy Tell 'Em 3:28 12 "Go Head" Soulja Boy Tell 'Em Juney Boondata 3:41 13 "Shoppin' Spree" Mr. Hanky Gucci Mane & Yo Gotti 4:46 14 "Soulja Boy Tellem" Mr. ColliPark & The Package Store 3:31 15 "Whoop Rico" Dj GB Show Stoppas 4:06 16 "I Pray (Outro)" Drumma Boy 5:46 17 "Twerk Fest" (iTunes bonus track) Mr. Hanky 3:39 == Ylijääneet kappaleet == Kappale Vierailija(t) Aika "We So Fly" T.I. 3.35 == Listasijoitukset == Lista (2008) Lista sijoitus U.S. Billboard 200 43 U.S. Billboard Top R&B;/Hip-Hop Albums 22 U.S. Billboard Top Rap Albums 32 == Lähteet == Luokka:Soulja Boyn albumit Luokka:Vuoden 2008 albumit
Kiinan kansantasavallan pääministeri

Kiinan kansantasavallan pääministeri () on maan valtioneuvoston johtaja. Pääministeri valitaan presidentin tapaan näytösvaaleissa viiden vuoden välein. Puoluevaltiossa Kiinan kommunistisen puolueen korkeilla kaadereilla on usein kaksi virkaa, joista toinen puolueessa ja toinen maan valtionhallinnossa. Pääministeri on yleensä KKP:n politbyroon pysyvän komitean toiseksi tärkeimmällä sijalla. Pääministeriä on tukenut vuodesta 1983 lähtien neljä varapääministeriä. Nykyinen pääministeri on Li Qiang. Pääministeri johtaa valtioneuvoston päivittäistä työtä. Pääministerin asema on ollut erityisen tärkeä maan talouspolitiikan ja joskus myös ulkopolitiikan kannalta. Esimerkiksi Zhou Enlailla oli merkittävä ulkopoliittinen rooli Mao Zedongin aikakaudella. Xi Jinpingin aikakaudella pääministerin asema on kuitenkin heikentynyt puolueen pääsihteeriin nähden. ==Luettelo pääministereistä== Pääministeri (Syntynyt–Kuollut) Vaalipiiri Virassa Presidentti 1 Zhou Enlai 周恩来 (1898–1976) Beijing 1\. lokakuuta 1949 8. tammikuuta 1976 Mao Zedong 2 Hua Guofeng 华国锋 (1921–2008) Hunan 2\. helmikuuta 1976 10. syyskuuta 1980 lakkautettu 3 Zhao Ziyang 赵紫阳 (1919–2005) Beijing 10\. syyskuuta 1980 24. marraskuuta 1987 lakkautettu 4 Li Peng 李鹏 (1928–2019) Beijing 24\. marraskuuta 1987 17. maaliskuuta 1998 Li Xiannian 5 Zhu Rongji 朱镕基 (1928–) Hunan 17\. maaliskuuta 1998 16. maaliskuuta 2003 Jiang Zemin 6 Wen Jiabao 温家宝 (1942–) Gansu 16\. maaliskuuta 2003 15. maaliskuuta 2013 Hu Jintao 7 Li Keqiang 李克强 (1955–2023) Shandong 15\. maaliskuuta 2013 11. maaliskuuta 2023 Xi Jinping 8 Li Qiang 李强 (1959–) Zhejiang 11\. maaliskuuta 2023 virassa Xi Jinping == Lähteet == Pääministeri *
Pleasures of the Flesh

Pleasures of the Flesh on yhdysvaltalaisen metalliyhtyeen Exoduksen toinen studioalbumi, joka julkaistiin vuonna 1987. Albumi on ensimmäinen Exoduksen levytys laulaja Steve Souzan kanssa. == Kappalelista == # # # # # # # # # # == Kokoonpano == * Steve "Zetro" Souza - laulu * Gary Holt - kitara * Rick Hunolt - kitara * Rob McKillop - basso * Tom Hunting - rummut == Aiheesta muualla == * Pleasures Of The Flesh discogs.com -sivustolla * Luokka:Vuoden 1987 albumit Luokka:Exoduksen albumit
Anna Morandi Manzolini

Anna Morandi Manzolini (1714–1774) opetti anatomiaa ja veisti anatomisia malleja vahasta. Hänen puolisonsa oli Bolognan yliopiston anatomian professori Giovanni Manzolini. Kun puoliso sairastui tuberkuloosiin, Anna Morandi Mazolini sai erityisluvalla opettaa tämän sijasta. Miehensä kuoltua hänestä tuli 1755 anatomian professori. Tieto hänen lahjakkuudestaan anatomisten mallien tekemisessä levisi kaikkialle Eurooppaan, ja hän sai kutsun Venäjälle Katariina Suuren hoviin ja muihinkin Euroopan hoveihin. Hänen mallinsa ovat nykyisinkin lääketieteessä käytettyjen mallien esikuvia.Alabaman yliopisto, Manzolini Niitä on säilynyt runsaasti, ja ne ovat Bolognan yliopiston museossa.Brooklyn Museum Hänet kutsuttiin useiden tieteellisten seurojen jäseneksi.Google.Books Hänen rintakuvansa on Rooman Pantheonissa, ja Bolognan yliopiston museossa on hänen itse vahaan veistämänsä omakuva. ==Lähteet== ==Aiheesta muualla== * Bolognan yliopiston sivusto, elämäkerta Luokka:Italialaiset kuvanveistäjät Luokka:Vuonna 1714 syntyneet Luokka:Vuonna 1774 kuolleet